Wladimir Kaminer

miniatura|Wladimir Kaminer en 2008
**Wladimir Kaminer** (en ruso: Владимир Викторович Каминер, *Vladímir Víktorovich Kamíner,* nado o19 de xullo de 1967) é un escritor en lingua alemá, columnista e DJ nado na URSS e de orixe xudía. 

## Traxectoria 
Kaminer naceu en Moscova, e despois de formarse como enxeñeiro de son para teatro e radio, estudou dramaturxia no Instituto de Teatro da capital soviética. Logo da caída do Muro de Berlín en novembro de 1989, Kaminer emigrou a Berlín en 1990, nos meses previos á reunificación alemá. Alí foi regularizado ao recibir o tratamento de asilo político na República Democrática Alemá.  

Dende a década de 1990  participa no círculo literario e artístico do Kaffee Burger de Berlín e na compañía de teatro Reformbühne Heim & Welt. No Kaffe Burger organizou como DJ veladas nas que só se pincha música de grupos rusos, dándolles o nome de "*Russendiskos*".  

Malia a que a rusa é a súa lingua materna, a totalidade da súa obra literaria está escrita en alemán. Nos seus relatos adoita presentar situacións relacionadas coa comunidade rusa de Berlín, a inmigración e a vida na capital alemá. Grazas ao seu seu primeiro libro *Russendisko,* cuxos relatos conteñen referencias autobiográficas*,* gañou sona internacional. Esta obra foi traducida ao galego por Fernando de Castro García co título de *A discoteca rusa*, e publicado por Rinoceronte Editora en 2010. Ademais, conta cunha adaptación cinematográfica estreada en 2012.

En 2006 anunciou a súa intención de concorrer nas eleccións de 2011 para  Alcalde de Berlín nas eleccións de 2011. Neste senso, o derradeiro capítulo do seu libro *Ich bin kein Berliner* levaba o título de "*O meu primeiro discurso como candidato á alcaldía*" (en alemán: *Meine erste Rede als Bürgermeisterkandidat*). Con todo, finalmente non participou nas eleccións de 2011 para a Cámara de Deputados berlinesa.   

Presentou un programa semanal na Radio Multikulti da radiodifusión pública de Berlín chamado *Wladimirs Welt.* Ademais tamén traballou para outros medios de comunicación alemáns como ZDF e na WDR. Dende 2018 presenta a serie documental *Kaminer Inside* para a canle 3Sat que emite en Alemaña, Suíza e Austria.
## Obras 
* *Russendisko.* Goldmann, München 2000, . Taschenbuchausgabe: Goldmann, München 2002, .
* *Schönhauser Allee.* Goldmann, München 2001, . Taschenbuch: .
* *Frische Goldjungs.* Goldmann, München 2001, . Taschenbuch: .
* *Militärmusik.* Goldmann, München 2001, . Taschenbuchausgabe: Goldmann, München 2003, .
* *Die Reise nach Trulala.* Goldmann, München 2002, . Taschenbuchausgabe: Goldmann, München 2004, .
* *Helden des Alltags.* (Ein lichtbildgestützter Vortrag über die seltsamen Sitten der Nachkriegszeit. Mit Helmut Höge.) Goldmann, München 2002, .
* *Mein deutsches Dschungelbuch.* Goldmann, München 2003, . Taschenbuchausgabe: Goldmann, München 2004, .
* *Ich mache mir Sorgen, Mama.* Goldmann, München 2004, . Taschenbuchausgabe: Goldmann Verlag, München 2006, .
* *Karaoke.* Goldmann, München 2005, . Taschenbuchausgabe: Goldmann, München 2007, .
* *Küche totalitär. Das Kochbuch des Sozialismus.* Goldmann, München 2007, .
* *Ich bin kein Berliner. Ein Reiseführer für faule Touristen.* Goldmann, München 2007, . 
* *Mein Leben im Schrebergarten.* Goldmann, München 2007, . Taschenbuchausgabe: Goldmann, München 2009, . 
* *Salve Papa!* Goldmann, München 2008, . Taschenbuchausgabe: Goldmann, München 2010, . 
* *Es gab keinen Sex im Sozialismus. Legenden und Missverständnisse des vorigen Jahrhunderts.* Goldmann, München 2009, . 
* *Meine russischen Nachbarn.* Goldmann, München 2009, . 
* mit Kitty Kahane: *Das Leben ist kein Joghurt. Wladimir Kaminer & Kitty Kahane erzählen eine Geschichte von Adam & Eva.* Edition Chrismon im Hansischen Druck- und Verlagshaus, Frankfurt am Main 2010, .
* *Meine kaukasische Schwiegermutter.* Goldmann, München 2010, . (Illustrationen Vitali Konstantinov)
* *Liebesgrüße aus Deutschland.* Goldmann, München 2011, .
* *Onkel Wanja kommt. Eine Reise durch die Nacht.* Goldmann, München 2012, .
* *Diesseits von Eden. Neues aus dem Garten.* Goldmann, München 2013, .
* *Coole Eltern leben länger.* Manhattan, München 2014, .
* *Das Leben ist (k)eine Kunst.* Manhattan, München 2015, .
* *Meine Mutter, ihre Katze und der Staubsauger. Ein Unruhestand in 33 Geschichten.* Manhattan. München 2016, , .
* *Goodbye, Moskau. Betrachtungen über Russland.* Goldmann, München 2017, .
* *Einige Dinge, die ich über meine Frau weiß.* Wunderraum, München 2017, .
* *Ausgerechnet Deutschland: Geschichten unserer neuen Nachbarn.* Goldmann, München 2018, .
* *Die Kreuzfahrer: eine Reise in vier Kapiteln.* Wunderraum, München 2018, .
* *Liebeserklärungen.* Wunderraum, München 2019, .
* *Tolstois Bart und Tschechows Schuhe. Streifzüge durch die russische Literatur.* Wunderraum, München 2019, .
* *Rotkäppchen raucht auf dem Balkon ... und andere Familiengeschichten.* Wunderraum, München 2020, .
* *Der verlorene Sommer. Deutschland raucht auf dem Balkon.* Goldmann, München 2021, .

## Notas 
*

## Véxase tamén 
### Ligazón externa: 
* Páxina web de Wladimir Kaminer (en alemán)